ᱵᱚᱰᱳᱫᱚᱨᱟ

ᱵᱚᱰᱳᱫᱚᱨᱟ ᱫᱚ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱭᱟᱜ ᱛᱮᱥᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱲ ᱮᱞᱮᱞ ᱟᱱᱟᱜ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱵᱟᱡᱟᱨ ᱠᱟᱱᱟ, ᱡᱟᱦᱟᱸ ᱨᱤᱱᱤᱡ ᱢᱟᱦᱟᱨᱟᱡᱟ ᱥᱚᱭᱟᱡᱤᱨᱟᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱡᱟᱜ ᱥᱳᱨᱮᱥ ᱛᱷᱟᱯᱚᱱᱮᱛ ᱞᱟᱹᱜᱤᱫ ᱵᱷᱟᱹᱜᱤ ᱧᱩᱛᱩᱢ ᱢᱮᱱᱟᱜ ᱛᱟᱭᱟ ᱾ ᱵᱚᱰᱳᱫᱚᱨᱟ ᱫᱚ ᱜᱩᱡᱽᱨᱟᱴ ᱨᱮᱭᱟᱜ ᱢᱤᱫ ᱞᱟᱹᱠᱛᱤ ᱟᱱᱟᱜ ᱱᱟᱜᱟᱨ ᱠᱟᱱᱟ ᱾ ᱵᱚᱰᱳᱫᱚᱨᱟ ᱵᱟᱡᱟᱨ ᱫᱚ, ᱵᱚᱰᱳᱫᱚᱨᱟ ᱦᱚᱱᱚᱛ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹᱥᱟᱲᱟ, ᱥᱟᱢᱟᱝᱼᱛᱟᱞᱟ ᱜᱩᱡᱽᱨᱟᱴ ᱯᱚᱱᱚᱛ, ᱯᱟᱪᱮ ᱥᱤᱧᱚᱛ, ᱚᱦᱢᱚᱫᱟᱵᱟᱫᱽ ᱨᱮᱭᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱵᱤᱥᱣᱟᱢᱤᱛᱨᱚ ᱱᱟᱹᱭ ᱟᱲᱮ ᱨᱮ ᱢᱮᱱᱟᱜᱼᱟ ᱾ ᱵᱚᱰᱳᱫᱳᱨᱟ ᱫᱚ ᱵᱚᱰᱳᱫᱟ ᱦᱚᱸ ᱠᱚ ᱢᱮᱛᱟᱜᱼᱟ ᱾

 ᱱᱟᱜᱟᱢ 
ᱱᱟᱜᱟᱢ ᱨᱮ ᱵᱚᱰᱳᱫᱚᱨᱟ ᱨᱮᱭᱟᱜ ᱯᱩᱭᱞᱩ ᱚᱞ-ᱛᱚᱞ ᱫᱚ ᱘᱑᱒ ᱮ.ᱰᱤ. ᱨᱮ ᱱᱚᱣᱟ ᱴᱚᱴᱷᱟᱨᱮ ᱦᱮᱡ ᱠᱟᱛᱮ ᱠᱚ ᱵᱚᱥᱠᱚᱫ ᱞᱮᱱ ᱵᱮᱯᱟᱨᱤᱭᱟᱹ ᱠᱚᱣᱟᱜ ᱚᱠᱛᱚ ᱠᱷᱚᱱ ᱧᱟᱢᱚᱜᱼᱟ ᱾ ᱥᱮᱨᱢᱟ ᱑᱒᱙᱗ ᱮ.ᱰᱤ ᱨᱮ ᱱᱚᱣᱟ ᱴᱚᱴᱷᱟ ᱫᱚ ᱦᱤᱱᱫᱩ ᱠᱚᱣᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱠᱮᱨᱮᱥᱛᱟᱱ ᱡᱩᱜᱽ ᱮᱛᱚᱦᱚᱵ ᱨᱮ ᱱᱚᱣᱟ ᱴᱚᱴᱷᱟ ᱫᱚ ᱜᱩᱯᱛ ᱥᱟᱢᱨᱟᱡᱽ ᱠᱚᱣᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱵᱚᱛᱚᱨ ᱟᱱᱟᱜ ᱞᱟᱹᱰᱷᱟᱹᱭ ᱛᱟᱭᱚᱢ ᱱᱚᱣᱟ ᱴᱚᱴᱷᱟ ᱛᱮ ᱪᱟᱞᱩᱠᱭᱚ ᱵᱚᱝᱥᱚ ᱥᱟᱥᱚᱱ ᱢᱟᱹᱪᱤᱭ ᱟᱢᱮᱴ ᱠᱮᱫᱼᱟ ᱾ ᱢᱩᱪᱟᱹᱫ ᱨᱮ, ᱱᱚᱣᱟ ᱯᱚᱱᱚᱛ ᱨᱮᱫᱚ ᱥᱳᱞᱚᱝᱠᱤ ᱨᱟᱡᱽᱯᱩᱛ ᱮ ᱫᱚᱠᱷᱚᱞ ᱠᱮᱫᱼᱟ ᱾ ᱱᱚᱣᱟ ᱚᱠᱛᱚ ᱫᱷᱟᱹᱵᱤᱡ ᱢᱩᱥᱞᱤᱢ ᱥᱟᱥᱚᱱ ᱵᱷᱟᱨᱚᱛ ᱵᱚᱨᱥᱚ ᱨᱮ ᱯᱟᱥᱱᱟᱣ ᱟᱠᱟ ᱛᱟᱦᱮᱸ ᱠᱟᱱᱟ ᱟᱨ ᱧᱮᱞ ᱧᱮᱞ ᱛᱮᱜᱮ ᱵᱚᱰᱳᱫᱚᱨᱟ ᱨᱮᱭᱟᱜ ᱨᱟᱡᱽ ᱥᱟᱥᱚᱱ ᱨᱮᱭᱟᱜ ᱫᱟᱵᱚᱱ ᱵᱟᱨᱟᱦᱤ ᱫᱚ ᱫᱤᱞᱞᱤ ᱨᱤᱱ ᱥᱩᱞᱛᱟᱱ ᱟᱜ ᱛᱤ ᱨᱮ ᱦᱮᱡ ᱮᱱᱟ ᱾ ᱵᱚᱰᱳᱫᱚᱨᱟ ᱨᱮ ᱫᱤᱞᱞᱤ ᱨᱤᱱ ᱥᱩᱞᱛᱟᱱ ᱫᱚ ᱟᱹᱰᱤ ᱵᱟᱹᱲᱛᱤ ᱚᱠᱛᱚ ᱫᱷᱟᱹᱵᱤᱡ ᱠᱚ ᱥᱟᱥᱚᱱ ᱠᱮᱫ-ᱟ, ᱛᱤᱱ ᱫᱷᱟᱹᱵᱤᱡ ᱩᱱᱠᱩ ᱢᱩᱜᱚᱞ ᱥᱚᱢᱨᱟᱴ ᱦᱚᱛᱮᱛᱮ ᱵᱟᱝ ᱠᱚ ᱦᱟᱨᱟᱣ ᱟᱠᱟᱱᱟ ᱾ ᱢᱩᱜᱳᱞ ᱨᱤᱱ ᱡᱚᱛᱚ ᱠᱷᱚᱱ ᱢᱟᱨᱟᱝ ᱮᱴᱠᱮᱴᱚᱬᱮ ᱫᱚ ᱢᱚᱨᱟᱴᱷᱟ ᱥᱟᱥᱚᱠ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱵᱟᱹᱭ ᱵᱟᱹᱭ ᱛᱮᱜᱮ ᱤᱠᱷᱟᱹᱱ ᱢᱩᱪᱟᱹᱫ ᱨᱮ ᱱᱚᱣᱟ ᱴᱚᱴᱷᱟᱨᱮ ᱟᱡᱟᱜ ᱚᱫᱷᱤᱠᱟᱨ ᱮ ᱛᱷᱟᱯᱚᱱ ᱠᱮᱫ ᱜᱮᱭᱟ ᱟᱨ ᱱᱚᱣᱟ ᱢᱚᱨᱟᱴᱷᱟ ᱵᱚᱝᱥᱚ ᱜᱟᱭᱚᱠᱣᱟᱰ ᱨᱮᱭᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱮᱱᱟ ᱾ ᱥᱟᱨ ᱥᱚᱭᱟᱡᱤ ᱨᱟᱣ ᱜᱟᱭᱚᱠᱣᱟᱰ ᱛᱮᱥᱟᱨ (᱑᱘᱗᱕-᱑᱙᱓᱙) ᱱᱚᱣᱟ ᱵᱚᱝᱥᱚ ᱨᱤᱱᱤᱡ ᱡᱚᱛᱚ ᱠᱷᱚᱱ ᱵᱤᱨ ᱟᱨ ᱦᱚᱲ ᱜᱚᱨᱚᱡᱽ ᱟᱹᱱᱤᱡ ᱥᱟᱥᱚᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ 

ᱵᱤᱥᱣᱟᱢᱤᱛᱨᱚ ᱱᱟ.ᱭ ᱟᱲᱮ ᱨᱮ ᱢᱮᱱᱟᱜ ᱵᱚᱰᱳᱫᱚᱨᱟ ᱟᱨᱵᱟᱝ ᱵᱚᱰᱚᱣᱫᱟ ᱵᱟᱡᱟᱨ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱟᱦᱟ ᱱᱟᱜᱟᱨᱤᱭᱟᱹ ᱵᱟᱡᱟᱨ ᱠᱚᱨᱮ ᱠᱷᱚᱱ ᱫᱚ ᱜᱮᱨᱟᱹᱞ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱵᱚᱰᱳᱫᱚᱨᱟ ᱵᱟᱡᱟᱨ ᱫᱚ ᱵᱚᱰᱳᱫᱚᱨᱟ ᱦᱚᱱᱚᱛ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹᱥᱟᱲᱟ ᱠᱟᱱᱟ ᱟᱨ ᱱᱚᱣᱟ ᱫᱚ ᱵᱟᱜᱟᱱ ᱠᱚ ᱨᱮᱭᱟᱜ ᱵᱟᱡᱟᱨ, ᱤᱱᱰᱚᱥᱴᱨᱤᱭᱟᱞ ᱨᱟᱡᱽᱜᱟᱲ, ᱟᱨ ᱜᱩᱡᱽᱨᱟᱴ ᱨᱮᱭᱟᱜ ᱛᱮᱥᱟᱨ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞᱮᱞ ᱟᱱᱟᱜ ᱵᱟᱡᱟᱨ ᱞᱮᱠᱟ ᱛᱮᱦᱚᱸ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱠᱤᱥᱟᱹᱬ ᱞᱟᱠᱪᱟᱨ ᱨᱟᱭᱨᱤᱛ ᱠᱷᱟᱹᱛᱤᱨ, ᱦᱚᱱᱚᱛ ᱫᱚ ᱥᱚᱨᱠᱟᱨᱤ ᱱᱚᱜᱚᱨᱤ ᱨᱩᱯ ᱛᱮᱦᱚᱸ ᱵᱟᱱᱟᱰᱟᱭ ᱢᱮᱱᱟᱜᱼᱟ ᱾ 

 ᱥᱮᱪᱮᱫ ᱛᱟᱞᱢᱟ 

ᱵᱚᱰᱳᱫᱚᱨᱟ ᱨᱮᱭᱭᱟᱜ ᱡᱤᱞᱤᱧ ᱱᱟᱜᱟᱢ ᱫᱚ ᱱᱚᱰᱮᱱᱟᱜ ᱟᱹᱰᱤᱜᱟᱱ ᱫᱚᱞᱟᱱ, ᱫᱩᱣᱟᱹᱨ, ᱵᱟᱜᱟᱱ ᱟᱨ ᱦᱚᱨ ᱰᱟᱦᱟᱨ ᱨᱮ ᱥᱚᱝ ᱥᱟᱨᱮᱲ ᱧᱮᱞᱚᱜᱼᱟ ᱾ ᱱᱚᱰᱮ ᱥᱚᱭᱟᱡᱤᱨᱟᱣ ᱜᱟᱭᱚᱠᱣᱟᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ (᱑᱙᱔᱙) ᱥᱟᱶᱛᱮ ᱮᱴᱟᱜ ᱥᱮᱪᱮᱫ ᱟᱨ ᱞᱟᱠᱪᱟᱨᱮᱛ ᱟᱠᱷᱲᱟ ᱢᱮᱱᱟᱜᱼᱟ ᱡᱟᱦᱟᱸᱨᱮ ᱤᱡᱚᱱᱤᱭᱚᱨᱤᱝ ᱯᱷᱮᱠᱩᱞᱴᱤ, ᱢᱮᱰᱤᱠᱟᱞ ᱠᱚᱞᱮᱡᱽ, ᱦᱮᱢᱚᱯᱟᱛᱷᱤ ᱢᱮᱰᱤᱠᱟᱞ ᱠᱚᱞᱮᱡᱽ, ᱵᱚᱰᱳᱫᱚᱨᱟ ᱵᱟᱭᱚᱤᱱᱯᱷᱚᱨᱢᱮᱴᱤᱠᱥ ᱥᱮᱱᱴᱚᱨ, ᱵᱟᱰᱚᱦᱤ ᱵᱷᱚᱵᱚᱱ, ᱥᱟᱶᱛᱮ ᱟᱹᱰᱤᱜᱟᱱ ᱢᱤᱣᱡᱤᱭᱚᱢ ᱥᱮᱞᱮᱫ ᱢᱮᱱᱟᱜᱼᱟ ᱾

 ᱥᱟᱱᱟᱜᱟᱲ 
ᱵᱚᱰᱳᱫᱚᱨᱟ ᱫᱚ ᱢᱤᱫ ᱨᱮᱞ ᱟᱨ ᱥᱚᱲᱚᱠ ᱨᱮᱭᱟᱜ ᱪᱷᱩᱠᱤ ᱠᱟᱱᱟ ᱾ ᱡᱟᱦᱟᱸᱨᱮ ᱢᱤᱫ ᱩᱰᱟᱹᱱ ᱟᱰᱟ ᱦᱚᱸ ᱢᱮᱱᱟᱜᱼᱟ ᱾ 

 ᱪᱟᱥᱵᱟᱥ 
ᱵᱚᱰᱳᱫᱚᱨᱟ ᱦᱚᱱᱚᱛ ᱫᱚ ᱗,᱗᱘᱘ ᱥᱠᱚᱭᱟᱨ ᱠᱤ.ᱢᱤ. ᱨᱮ ᱯᱟᱥᱱᱟᱣ ᱠᱟᱛᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱱᱚᱨᱢᱚᱫᱟ ᱱᱟᱹᱭ (ᱫᱩᱠᱷᱤᱱ) ᱠᱷᱚᱱ ᱢᱟᱹᱦᱩ ᱱᱟᱹᱭ ᱩᱛᱚᱨ ᱫᱷᱟᱹᱵᱤᱡ ᱯᱟᱥᱱᱟᱣ ᱠᱟᱛᱮ ᱢᱮᱱᱟᱜᱼᱟ ᱾ ᱠᱟᱥᱠᱚᱢ, ᱫᱚᱠᱛᱟ ᱥᱟᱶᱛᱮ ᱠᱮᱥᱴᱚᱨ ᱵᱤᱱᱥ ᱱᱚᱰᱮᱱᱟᱜ ᱫᱟᱢᱟᱱ ᱟᱨᱡᱟᱣ ᱫᱚ ᱾ ᱱᱤᱡᱮ ᱵᱮᱵᱷᱟᱨ ᱟᱨ ᱪᱟᱞᱟᱱ ᱞᱟᱹᱜᱤᱫ ᱜᱩᱦᱩᱢ, ᱫᱟᱹᱞ, ᱡᱚᱱᱚᱲᱟ, ᱦᱳᱲᱳ ᱟᱨ ᱵᱟᱜᱟᱱ ᱠᱤᱨᱥᱤ ᱪᱟᱥᱵᱟᱥ ᱦᱩᱭᱩᱜᱼᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ